Diari Oficial de la Generalitat Valenciana


Sumari del DOGV 3576, del 06-09-1999 (1999/7693)

Informació pública del programa d'actuació urbanística integrada, pla parcial i avantprojecte d'urbanització del subsector S1-1 de Cox.
---------------------------------------------------------------------------------------------------------------------------------------

### Dades del document

Número de DOGV
:   3576

Data del DOGV
:   06-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7693


Organisme emissor
:   Ajuntament de Cox

Tipus de document
:   Anunci

Informació pública del programa d'actuació urbanística integrada, pla parcial i avantprojecte d'urbanització del subsector S1-1 de Cox. [1999/Q7693]
  
En compliment del que s'estableix en l'article 45, en relació amb els articles 46, 52 i 53 de la Llei Valenciana 6/1994, se sotmeten a informació pública durant 20 dies, el programa d'actuació urbanística integrada, el pla parcial i l'avantprojecte d'urbanització del subsector S1-1 de Cox, formulats per iniciativa de l'agrupació d'interés urbanístic d'aquest subsector a l'empara del que s'estableix en els articles 45 i 52 del text legal esmentat i redactats per l'enginyer de camins, el senyor Miguel Ángel Crespo. El termini d'exposició es comptarà des de la publicació d'aquest edicte en el Diari Oficial de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
Durant el període d'exposició s'admetran tant al·legacions com alternatives tècniques a la que conté el programa i, després de la conclusió, els qui, siguen o no siguen propietaris dels terrenys, tinguen interés a competir pel fet de ser seleccionats com a adjudicataris del programa corresponent, podran presentar proposicions juridicoeconòmiques. Aquestes darreres, les proposicions juridicoeconòmiques, es presentaran durant els cinc dies següents al venciment del termini dels 20 dies abans esmentats.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Valenciana 6/1994, acompanyada, si escau, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats c) i d) de l'article 32 ja indicat.
  
Els terminis indicats anteriorment romandran prorrogats per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui pel fet de desconéixer-la, presenten pliques prematurament.
  
L'acte d'obertura de pliques es farà en la data hàbil següent a la conclusió del termini per a presentar-les, del desenvolupament i resultats del qual s'alçarà acta.
  
S'adverteix, als efectes que pertoquen, que el sector que es tracta de desenvolupar està determinat en el Pla General de Cox, pendent en aquesta data de l'aprovació definitiva, cosa per la qual tots els tràmits i actes que es facen, i també els efectes d'aquests, s'entenen condicionats a l' aprovació definitiva prèvia del Pla General de Cox.